৮ নভেম্বর বৃহস্পতিবার চন্দনাইশের বরমা ইসলামিয়া দাখিল মাদরাসায় নতুন একাডেমিক ভবনের ভিত্তিপ্রস্তর স্থাপন করেছেন জাতীয় সংসদের প্যানেল স্পিকার এবং বেসামরিক বিমান পরিবহন ও পর্যটন মন্ত্রণালয় সম্পর্কিত সংসদীয় স্থায়ী কমিটির সদস্য বীর মুক্তিযোদ্ধা আলহাজ্ব নজরুল ইসলাম চৌধুরী এমপি। ভিত্তিপ্রস্তর স্থাপন অনুষ্ঠানে তিনি প্রধান অতিথির বক্তব্যে এ সরকার ধর্মানুরাগী ও শিক্ষা বান্ধব সরকার। তাই অগ্রাধিকার ভিত্তিতে শিক্ষার উন্নয়নের কাজ করছেন। বিশেষ করে মাদরাসাসহ ধর্মীয় শিক্ষাকে গুরুত্ব দিচ্ছে। ভিত্তিপ্রস্তর স্থাপন অনুষ্ঠানে বিশেষ অতিথি ছিলেন মাদরাসা সাবেক সভাপতি ও ইউপি চেয়ারম্যান মো: নুরুল ইসলাম ও বরমা ডিগ্রি কলেজের অধ্যক্ষ আবুল মনছুর মোহাম্মদ হাবীব। মাদরাসা কমিটি ও বরমা ইউনিয়ন আওয়ামীলীগের সভাপতি আলহাজ্ব শহিদুল ইসলাম কাজেমীর সভাপতিত্বে ও মাদরাসার সুপারিনটেন্ডেন্ট মাওলানা মুহাম্মদ আবুল বশরের পরিচালনায় অনুষ্ঠিত ভিত্তিপ্রস্তর স্থাপন ও দোয়া মাহফিলে অন্যদের মধ্যে উপস্থিত ছিলেন মাদরাসা প্রতিষ্ঠাতা সদস্য আবু তৈয়ব, দাতা সদস্য মাহমুদ বিন কাসেম, আওয়ামীলীগ নেতা আহসান ফারুক, সাবেক শিক্ষানুরাগী সদস্য সাংবাদিক সৈয়দ শিবলী ছাদেক কফিল, বরমা ইউপি সদস্য মো: আবু জাফর, মাদরাসা কমিটির অভিভাবক সদস্য আবুল কালাম, মাওলানা আবদুল মালেক, খলিলুর রহমান, সহ-সুপার মাওলানা নুরুল হক প্রমুখ বিশিষ্ট ব্যক্তিবর্গ উপস্থিত ছিলেন।প্রেস বিজ্ঞপ্তি